stanford-oval/wikipedia huggingface dataset:
גרג סולקין
קריירה > 2002-2012: ראשית הקריירה

קריירת המשחק של גרג סולקין החלה בשנת 2002 כאשר הופיע לראשונה בטלוויזיה במסגרת המיני סדרה של ערוץ ITV הבריטי "דוקטור ז'יוואגו", אשר מבוססת על רומן מאת בוריס פסטרנק בעל אותו השם, שם שיחק בין היתר לצדם של קיירה נייטלי וסם ניל בהיותו בן 10. בשנת 2006 הופיע לראשונה על המסך הגדול בסרט הביוגרפי "שישים ושש" בכיכובם של הלנה בונהם קרטר ואדי מארסן, כמו גם ביצע את התפקיד הראשי הראשון שלו כשגילם את דמותו של ברני רובנס, נער מופנם שמתכנן לערוך את מסיבת הבר מצווה המושלמת כך שתאפיל על זו של אחיו הגדול והמציק. באותה השנה הוא כיכב לראשונה בערוץ דיסני בתוכנית מעבר רב-תרבותית קצרה בשם "Pass the Plate" בה כוכבי דיסני ממדינות שונות מספרים עובדות היסטוריות ותרבותיות על אוכל ובישול, זאת במטרה לדרבן ילדים ונערים צעירים לעבור לאורח חיים בריא יותר. הסדרה שודרה בערוצי דיסני ברחבי העולם, וכך בעצם קיבל סולקין לראשונה חשיפה מעבר לים. לאחר מספר תפקידים שוליים בסרט קצר וספיישל אופרה ששודר בטלוויזיה, בשנת 2007 סולקין החל לככב לצדו של בראד קבאנה בקומדיית המצבים של דיסני "אחרי הצלצול" בגרסתה הבריטית, אשר שימשה אף היא כתוכנית מעבר קצרה, בה הוא גילם את דמותו של ג'יי.ג'יי במשך שתי העונות של הסדרה עד שנת 2008.
לאחר מכן סולקין המשיך לקבל תפקידים קטנים, ביניהם תפקיד אורח בסדרת בת של "דוקטור הו" המצליחה, אולם מעריצי דיסני ברחבי העולם ובבריטניה בפרט החלו לחבב אותו בעקבות "אחרי הצלצול", כמו גם הערוץ עצמו, ובהמשך דיסני תרמו לפריצה המשמעותית שלו בארצות הברית בשנת 2010, כאשר ליהקו אותו לתפקיד אורח מתמשך בסדרת הילדים האהודה של הערוץ "המכשפים מוויברלי פלייס" למשך העונות השלישית והרביעית בדמותו של איש הזאב מייסון גרייבק. ב-12 בנובמבר באותה השנה שודר לראשונה סרט הטלוויזיה המקורי של ערוץ דיסני בהשתתפותו "תיכון אבלון", אשר צולם באוקלנד שבניו זילנד והתבסס על ספר בעל אותו השם של הסופרת מג קאבוט. הסרט זכה למדרוג נמוך יחסית בשידור הבכורה בהשוואה לסרטי דיסני אחרים כשזכה ל-3.8 מיליון צופים. ב-6 בינואר 2012 הגיעה לסיומה הסדרה "המכשפים מוויברלי פלייס", אם כי כשנה לאחר מכן, ב-15 במרץ 2013 שודר ספיישל טלוויזיוני באורך שעה בשם "המכשפים מווברלי פלייס: אלכס נגד אלכס" בו הוא הופיע. לאחר סיום הסדרה ועד שנת 2012 סולקין לקח חלק במספר סדרות וסרטים, בין היתר בסרטי הדרמה "White Frog" ו-"Camilla Dickinson", שהופצו בהפצה מוגבלת בארצות הברית במסגרת פסטיבלי קולנוע שונים ונחלו הצלחה ממוצעת. לקראת סוף 2012 הוא הופיע בארבעה פרקים בעונה השלישית של דרמת הנעורים "שקרניות קטנות" בתור אחיו של עזרא פיץ.
קריירה > 2013-הווה

בתחילת 2013, מחלקת ההפצה הטלוויזיונית של חברת הפצת הסרטים הגדולה פוקס המאה ה-20 הזמינה פיילוט לערוץ פוקס המבוסס על הנובלה של הסופרת האמריקאית לורן אוליבר "Delirium", פיילוט בו סולקין השתתף בין היתר יחד עם השחקנית אמה רוברטס, אולם הוא לבסוף אינו נבחר לשידור. ב-15 בנובמבר 2013 התקיימה הקרנת הבכורה של המותחן הבריטי-ספרדי בכיכובו "Another Me" במסגרת פסטיבל הסרטים ברומא, וב-3 במאי 2014 שיחק במותחן נוסף, הפעם סרט טלוויזיה מטעם ערוץ Lifetime הנקרא "A Daughter's Nightmare", שם שיחק לצדה של אמילי אוסמנט. ב-22 באפריל 2014 החלו שידורי הסדרה "מעמידות פנים" בערוץ MTV בכיכובו, שם הוא משחק בתפקיד ראשי את דמותו של ליאם בוקר, חביב הבנות שמנסה להגשים את חלומו לשכב עם נערה לסבית.
ב-1 במאי 2015 הופץ בבריטניה סרט הפשע הבריטי-הונגרי בכיכובו "Anti-Social" בה הוא משחק את די, אמן רחוב אנרכיסט שנמצא בעימות תמידי עם המערכת. אחיו גרנט סולקין השתתף גם הוא בסרט בתפקיד שולי.
בשנת 2017 החל לשחק את צ'ייס סטיין, בין התפקידים הראשיים בסדרה "הבורחים" של מארוול המבוססת על חוברת הקומיקס Runaways. הסדרה משודרת ברשת הולו כבר 2 עונות ומיועדת לה עונה שלישית שתעלה במהלך 2020.
בשנת 2019 גילם את דומיניק בסרט "סיפור סינדרלה: משאלה לחג המולד" לצידה של לורה מרנו, זהו הסרט החמישי בסדרת "סיפור סינדרלה".
חיים אישיים

ביוני 2015 סולקין והשחקנית בלה ת'ורן אישרו בפני התקשורת שהם במערכת יחסים, ובאוגוסט 2016 נפרדו.
מיולי 2018 עד 2023 היה בזוגיות עם הדוגמנית מישל רנדולף.
סולקין הפך לאזרח אמריקאי ב-23 במאי 2018, בעודו שומר על אזרחותו הבריטית מלידה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2006 | שישים ושש | ברני רובנס |  |
| 2010 | The Heavy | נער מס' 2 |  |
| 2012 | קמיליה דיקינסון | פרנק רואן |  |
| 2012 | White Frog | רנדי גולדמן |  |
| 2013 | עיני פנדה | דרו |  |
| 2014 | אפלואנזה | דילן קרסון |  |
| 2015 | Anti-Social | די |  |
| 2015 | A Mouse Tale | המכרסם האפל | דיבוב |
| 2015 | Yak: The Giant King | פלאפר | דיבוב |
| 2015 | The Frog Kingdom | המפקח נוגין | דיבוב |
| 2016 | אל תנתק | סם פולר |  |
| 2018 | מה הסטטוס | דרק לאו |  |
| 2019 | סיפור סינדרלה: משאלה לחג המולד | דומיניק ווינטרגרדן |  |
| 2020 | This Is the Year | קייל |  |
| 2023 | The List | קופר גרנט |  |
| 2024 | גדוד 6888 | אברם דייוויד |  |
| TBA | Deported | לורני |  |
| TBA | Oh, Boy! | ברנדון |  |
| TBA | The Adventures of Bunny Bravo | בראבו | דיבוב |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2002 | דוקטור ז'יוואגו | סירוז'ה | מיני-סדרה |
| 2008-2007 | אחרי הצלצול | ג'יי.ג'יי | תפקיד ראשי; (2 עונות); 32 פרקים |
| 2009 | הרפתקאות שרה ג'יין | אדם | 2 פרקים |
| 2010 | תיכון אבלון | ויליאם וגנר | סרט טלוויזיה של ערוץ דיסני |
| 2012-2010 | המכשפים מווייברלי פלייס | מייסון גרייבק | תפקיד משני; (עונות 4-3); 18 פרקים |
| 2011 | שעה מכושפת | מאט | פרק: "The Perfect Brother" |
| 2012 | מליסה וג'ואי | האסקל דייוויס | 3 פרקים |
| 2012 | שקרניות קטנות | ווסלי פיצג'רלד | 4 פרקים |
| 2013 | המכשפים מוויברלי פלייס: אלכס נגד אלכס | מייסון גרייבק | סרט טלוויזיה של ערוץ דיסני |
| 2014 | סיוט של בת | בן | סרט טלוויזיה של Lifetime |
| 2016-2014 | מעמידות פנים | ליאם בוקר | תפקיד ראשי: (3 עונות); 38 פרקים |
| 2016 | במשפחות הכי טובות | ג'ייק | פרק: "Prank Assistant Gum Puppy" |
| 2016 | רעבה לאהבה | רייק | פרק: "Young & Assistant" |
| 2019-2017 | הבורחים | צ'ייס שטיין | תפקיד ראשי: (3 עונות); 33 פרקים |
| 2017 | Drink Slay Love | ג'דריאן | סרט טלוויזיה של Lifetime |
| 2021-הווה | יופי של אחות | גרנט | תפקיד ראשי; 10 פרקים |
| 2023 | Lopez vs Lopez | ד"ר בל | פרק: "Lopez vs. Cheating" |
| 2023 | עולם בלהבות | דייוויד | תפקיד ראשי (עונה 2); 6 פרקים |
| TBA | The Kollective |  | סדרה עתידית של הולו |
פרסים ומועמדויות

| שנה | טקס | קטגוריה | מועמדות | הערות |
| --- | --- | --- | --- | --- |
| 2011 | פסטיבל הסרטים הבינלאומי של הוואי | פרס כוכב עולה | גרג סולקין | זכייה |
| 2015 | פרסי בחירת הנוער | בחירת הטלוויזיה: הכוכב של הקיץ | גרג סולקין - "מעמידות פנים" | מועמדות |
הערות שוליים

↑  Gregg Sulkin Tweet, https://twitter.com, פורסם ב-29 ביולי 2014
1 2  The barmitzvah boy, http://www.totallyjewish.com/, פורסם ב-19 באוקטובר 2006
↑  Gregg Sulkin Ethnicity, http://ethnicelebs.com/, ארכיון
1 2 3 4 5  EXCLUSIVE: Gregg Sulkin Talks Disney, Turning 21 and his Bar Mitzvah, http://www.shalomlife.com/, פורסם ב-10 ביוני 2013(הקישור אינו פעיל, 24.2.2019)
↑  Gregg Sulkin Tweet, https://twitter.com, פורסם ב-14 בנובמבר 2010
↑  As the Bell Rings, http://www.imdb.com/, ארכיון
↑  Friday Cable Ratings: Sanctuary Rises +Friday Night Smackdown!, Avalon High, NBA, Wizards of Waverly & More, http://tvbythenumbers.zap2it.com/, פורסם ב-15 בנובמבר 2010
↑  ANNOUNCING THE DELIRIUM TV SERIES!, http://lauren-oliver.tumblr.com/, פורסם ב-23 בינואר 2013
↑  Fox rejects 'Delirium' pilot starring Emma Roberts, http://www.ew.com/, פורסם ב-8 במאי 2013
↑  Rome Film Review: ‘Another Me’, http://variety.com/, פורסם ב-18 בנובמבר 2013
↑  A Daughter's Nightmare, http://www.imdb.com/, ארכיון
↑  MTV Announces Premiere Dates for Returning and New Comedy Series at Winter TCA Presentation, http://thefutoncritic.com/, פורסם ב-10 בינואר 2014
↑  Anti-Social, http://www.imdb.com/, ארכיון
↑  Sealed with a kiss! Bella Thorne, 17, gets a celebratory smooch from Gregg Sulkin, 23, as she scoops Teen Choice Award, http://www.dailymail.co.uk/, פורסם ב-17 באוגוסט 2015
↑  Bella Thorne Basically Just Confirmed She & Gregg Sulkin Are Dating, http://www.justjaredjr.com/, פורסם ב-27 ביוני 2015
↑  לילך מרקוביץ', ‏פרסום ראשון: רומי פרנקל בתחילתה של זוגיות עם השחקן הבריטי גרג סולקין, באתר ‏מאקו‏, 1 בינואר 2024
| --- | --- |
בקרת זהויות :  BNE: XX5596571  LCCN: no2015120414  VIAF: 317285323   WorldCat (עם VIAF): 317285323
חוב טכני

חוב טכני (ידוע גם בשם "חוב דיזיין" או "חוב קוד") הוא עיקרון בפיתוח תוכנה, שמשקף את העלות המרומזת של תוספת עבודה. העלות הזו נוצרת כאשר בוחרים בפתרון קל ומיידי במקום בגישה טובה יותר שתדרוש זמן רב יותר.
אפשר להשוות חוב טכני לחוב כספי. אם חוב טכני אינו מוחזר, הוא יכול לצבור "ריבית", ולהקשות על מימוש שינויים בהמשך. חוב טכני שאינו מטופל מגדיל את אנטרופיית התוכנה. חוב טכני אינו בהכרח דבר רע, ולעיתים נדרש חוב טכני על מנת לגרום לפרויקט להתקדם (כמו במקרה של הוכחת היתכנות). מצד שני ישנם מומחים הטוענים כי דימוי החוב הטכני נוטה למזער את עוצמת הפגיעה שנגרמת ממנו, ובכך הדימוי מוביל לתיעדוף נמוך מדי של עבודת התיקון של סיבוכי תוכנה מסוג זה.
כאשר מבצעים שינוי בקוד, בדרך כלל נדרש שינוי תואם בחלקים אחרים בקוד, או בתיעוד. כאשר לא מבצעים את השינויים הללו, הם נחשבים לחוב טכני שיהיה לשלמו מתישהו בעתיד. בדיוק כמו חוב כספי, השינויים שלא בוצעו צוברים ריבית וריבית דריבית, ומכבידים על בניית הפרויקט. למרות שהביטוי שגור בעיקר בפיתוח תוכנה, ניתן ליישם אותו גם בתחומים אחרים.
גורמים

בין הגורמים הנפוצים לחוב טכני נמצא שילוב בין:
חוסר בהגדרות מוצא: כשהדרישות עדיין מתגבשות במהלך הפיתוח, הפיתוח מתחיל מבלי שהוגדר דיזיין. דברים נעשים כך כדי לחסוך בזמן אך בדרך כלל דורשים בהמשך עבודה נוספת.
לחץ עסקי: כאשר העסק מעוניין לשחרר משהו בהקדם לפני שכל השינויים הושלמו, נוצר חוב טכני תואם לאותם שינויים חלקיים.
חוסר בתהליך או בהבנה: כאשר העסק עיוור לעיקרון של חוב טכני, ומקבל החלטות מבלי לקחת בחשבון את ההשלכות.
רכיבים מצומדים: כאשר יכולות אינן מודולריות, התוכנה אינה גמישה מספיק כדי לעבור התאמה לשינויים בארגון.
חוסר בחבילת בדיקות: מעודדת פלסטרים מהירים ומסוכנים בעת תיקון באגים.
חוסר בתיעוד: כאשר קוד נוצר ללא קוד תומך הכרחי. העבודה הנדרשת לייצר כל תיעוד תומך שהוא מייצגת את החוב שיש לשלם.
חוסר בשיתוף פעולה: כאשר לא משתפים ידע בארגון והיעילות העסקית סובלת, או כאשר מפתחים זוטרים אינם מקבלים מנטורינג ראוי.
פיתוח מקביל: פיתוח מקביל בשני ענפים או יותר צובר חוב טכני בגלל העבודה הנדרשת באיחוד שני הענפים לבסיס קוד יחיד. ככל שמבצעים יותר שינויים בסביבה מבודדת, כך גדל החוב הטכני.
התעכבות בארגון הקוד מחדש: עם התפתחות דרישות הפרויקט, יש שמתגלה כי חלקים של הקוד הפכו לבלתי יעילים או קשים לעריכה, ויש לארגן אותם מחדש על מנת לתמוך בדרישות עתידיות. ככל הארגון מחדש מתעכב, וקוד מתווסף, כך גדל גם החוב הטכני.
חוסר בהתאמה לסטנדרטים: התעלמות מפיצ'רים, frameworks וטכנולוגיות שמהווים סטנדרט בתעשייה. ההתאמה לסטנדרטים תגיע בסופו של דבר, אך ככל שיקדימו לעשותה, המחיר יקטן (בדומה ל"התעכבות בארגון הקוד מחדש".)
חוסר בידע: כאשר המפתח פשוט אינו יודע איך לכתוב קוד אלגנטי.
חוסר בבעלות: כאשר ניסיון לבצע מיקור חוץ של תוכנה מסתיים בצורך בהנדסה מקומית כדי לארגן מחדש או כדי לשכתב את הקוד שכתבו בחוץ.
הנהגה טכנולוגית גרועה: כאשר הוראות לא מחושבות מספיק שנמסרות לאורך שרשרת הפיקוד מגדילות את החוב הטכני במקום להפחית אותו.
שינויי הגדרות של הרגע האחרון: לשינויים כאלו יש סיכוי לחלחל לפרויקט, אך הם אינם מלווים בזמן או בתקציב שיאפשרו להכניסם לתיעוד או לבדיקות.
סוגים

|  | פזיז | זהיר |
| --- | --- | --- |
|  מכוון  | "אין לנו זמן לדיזיין" | "חייבים לשחרר, ונתמודד עם ההשלכות (אחר כך)" |
|  לא מכוון  | "מה זה חלוקה לשכבות?" | "עכשיו ברור איך היינו צריכים לעשות את זה" |
ישנם ארבעה סוגי חוב טכני הראויים להתייחסות. בכתבת בלוג בנושא מבדיל פולר בין ארבעה סוגי חוב טכני המבוססים על שתי קטגוריות: קטגוריית פזיז-זהיר וקטגוריית כוונה-טעות.
השלכות

ברור מה העלות של חוב טכני שאינו משולם לעולם: שחרור פיצ'רים יהפוך בשלב מסוים לכל כך איטי שמוצר תוכנה מתחרה שמעוצב היטב יוכל בקלות לתפוס את מקומה של התוכנה עם הפיצ'רים החסרים. מנסיוני, תוכנה שמעוצבת רע יכולה גם לגרום למתח עודף למהנדסים, שיגרום לתחלופת עובדים גבוהה יותר (שבתורה תשפיע על עלויות ויצרניות בשחרור פיצ'רים). בנוסף, עקב הסיבוכיות בקוד, תיעלם היכולת להעריך במדויק את זמן העבודה. כאשר חברות פיתוח גובות על בסיס פיצ'רים, הדבר יכול להביא לשחיקת הרווחים.
"תשלומי ריבית" נגרמים גם בגלל התחזוקה המקומית ובגלל חוסר תחזוקה מצד משתמשים אחרים של הפרויקט. המשך פיתוח של פרויקט הבסיס עליו נבנה הפיתוח יכול גם הוא להקשות על "תשלום החוב" בעתיד. תשלום החוב נעשה פשוט על ידי השלמת העבודה החסרה.
הצטברות חוב טכני היא סיבה מרכזית בפספוס דד-ליינים. קשה להעריך כמה עבודה בדיוק נדרשת בשביל לשלם את החוב. עם כל שינוי מוכנסת לפרויקט גם כמות לא ברורה של עבודה חלקית. פספוס של דד-ליין נוצר כאשר מבינים מבצעי הפרויקט כי שיש יותר עבודה שנדרשת לביצוע מזמן לבצע אותה. על מנת לאפשר תזמוני שחרור צפויים, חייב הצוות המפתח להגביל את כמות העבודה המתמשכת כך שכמות העבודה שלא מבוצעת (או החוב) תישאר קטנה בכל זמן נתון.
אם מושקעת בפרויקט מספיק עבודה בשביל להסיר חסמים לשחרור, הפרויקט ישוחרר, וגם במקרה כזה יש כמות משמעותית של חוב טכני. אם התוכנה מגיעה לפרודקשן, יגדלו מאוד הסיכונים שבמימוש כל שינוי מבני עתידי שמטרתו לטפל בחוב טכני . שינוי בקוד שנמצא בפרודקשן יוצר סיכונים לקריסה, להפסד כספי ממשי, וייתכן שאף לתביעות במקרה שחוזה כולל הסכמות על רמת שירות (SLA). לפיכך אפשר לראות חוב טכני שנגרר לפרודקשן כסוג של עליית ריבית וזו יורדת רק כאשר מערכת נסגרת או יוצאת משירות.
"עם התפתחותה המתמדת של תוכנה, גדלה גם הסיבוכיות שלה אשר משקפת מבנה שמתדרדר, אלא אם מתבצעת עבודת לתחזק או להפחית אותה."
בעוד החוק של מני להמן כבר ציין כי הסיבוכיות של תוכנה מתפתחת גדלה כל הזמן, והמבנה שלה מתדרדר כאשר לא מבוצעת בה עבודת תחזוקה, וורד קאנינגהאם היה הראשון שהשווה בין סיבוכיות טכנית לבין חוב בדוח מ-1992:
"שחרור קוד בפעם הראשונה היא כמו כניסה לחוב. חוב קטן מאיץ מהירות פיתוח כל עוד משלמים אותו במהירות באמתעות שכתוב... הסכנה מאיימת כאשר לא משלמים את החוב. כל דקה שמבוזבזת על קוד שלא-לגמרי-בסדר נחשב כריבית על החוב. ארגון הנדסי שלם יכול לכרוע תחת עומס חוב של מימוש מפורד, מונחה אובייקטים או אחר."
בספר Refactoring to Patterns מ-2004, ג'ושוע קרייבסקי הציג טיעון מקביל באשר לעלויות הקשורות להזנחה תכנונית, אותן תיאר כ"חוב דיזיין".
בין הפעילויות שניתן לדחות אפשר למצוא תיעוד, כתובת טסטים, טיפול במשימות שמסומנות בהערות TODO וטיפול באזהרות קומפיילר בהקשר של ניתוח קוד סטטי. מקרים אחרים של חוב טכני כוללים ידע שלא משתפים בארגון וקוד מסובך מדי שלא ניתן לשנותו בקלות.
גריידי בוש משווה ערים מתפתחות למערכות תוכנה, ומתאר איך חוסר בשינויים מבניים מוביל לחוב טכני.
"קונספט החוב הטכני הוא מרכזי בהבנת הכוחות שמכבידים על מערכות, כי הוא בדרך כלל מצליח להסביר איפה, איך ולמה ישנו עומס על מערכת. בערים בדרך כלל עבודות תשתית מעוכבות והשינויים מבוצעים בהדרגה ולא בצורה נועזת. כך גם במערכות עתירות תוכנה. משתמשים סובלים מההשלכות של סיבוכיות גחמנית, שיפורים מעוכבים ושינויים זוחלים ולא מספקים. המפתחים שמפתחים מערכות כאלו סובלים מחוסר יכולת לכתוב קוד איכותי כי הם תמיד מנסים לעמוד בקצב."
בתוכנות קוד פתוח נוצר חוב טכני כאשר מתעכבים בשליחת שינויים מקומיים לענפים ראשיים יותר של הפרויקט.
ראו גם

סירחון קוד (אנ') (סימפטום לאיכות קוד נמוכה שיכולה לגרום לחוב טכני)
כדור בוץ גדול (אנ')
פקטור האוטובוס (אנ')
הסלמה במחויבות
ידנומציה (אנ')
הנדסת יתר (אנ')
ניתוח בצליפה (אנ')
אנטרופיית תוכנה (אנ')
ריקבון תוכנה (אנ')
קוד ספגטי
SQALE (אנ')
עלויות שקועות
TODO, FIXME, XXX (אנ')
הערות שוליים

1 2  Suryanarayana, Girish (בנובמבר 2014). Refactoring for Software Design Smells (1st ed.). Morgan Kaufmann. p. 258. ISBN 978-0128013977. נבדק ב-19 בנובמבר 2014. {{cite book}}:  (עזרה)
↑  "Definition of the term "Technical Debt" (plus, some background information and an "explanation")". Techopedia. נבדק ב-11 באוגוסט 2016. {{cite web}}:  (עזרה)
↑  Allman, Eric (במאי 2012). "Managing Technical Debt". Communications of the ACM. 55 (5): 50–55. doi:10.1145/2160718.2160733. {{cite journal}}:  (עזרה)
↑  Jeffries, Ron. "Technical Debt – Bad metaphor or worst metaphor?". אורכב מ-המקור ב-11 בנובמבר 2015. נבדק ב-10 בנובמבר 2015. {{cite web}}:  (עזרה)
↑  Knesek, Doug. "Averting a 'Technical Debt' Crisis". נבדק ב-7 באפריל 2016. {{cite web}}:  (עזרה)
↑  Fowler, Martin. "Technical Debt Quadrant". נבדק ב-20 בנובמבר 2014. {{cite web}}:  (עזרה)
↑  Ali, Junade (בספטמבר 2016). Mastering PHP Design Patterns | PACKT Books (באנגלית) (1 ed.). Birmingham, England, UK: Packt Publishing Limited. p. 11. ISBN 978-1-78588-713-0. נבדק ב-11 בדצמבר 2017. {{cite book}}:  (עזרה)
↑  Lehman, MM (1996). "Laws of Software Evolution Revisited". EWSPT '96 Proceedings of the 5th European Workshop on Software Process Technology: 108–124. נבדק ב-19 בנובמבר 2014. {{cite journal}}:  (עזרה)
↑  Ward Cunningham (1992-03-26). "The WyCash Portfolio Management System". נבדק ב-2008-09-26.
↑  Kerievsky, Joshua (2004). Refactoring to Patterns. ISBN 0-321-21335-1.
היום השלישי (מיני-סדרה)

| --- | --- |

 סוגה:  דרמה מותחן
 יוצרים:  דניס קלי ופליקס בארט
 כותבים:  דניס קלי 
 בימוי:  מארק מונדן, פליקס בארט ופיליפה לות'ורפ
 שחקנים:  ג'וד לאו קתרין ווטרסטון ג'ון דאגליש מארק לואיס ג'ונס ג'סי רוס ריצ'רד ברמר פאדי קונסידיין אמילי ווטסון נעמי האריס ניקו פארקר פרייה אלן
 ארץ מקור:  ארצות הברית ארצות הברית בריטניה בריטניה
 שפות:  אנגלית
 מספר פרקים:  6 
 הפקה
 מפיק:  אדריאן סטורגס
 מפיקים בפועל:  בראד פיט דידי גרדנר ג'רמי קליינר דניס קלי פליקס בארט מארק מונדן קייט קרואו
 חברת הפקה:  Punchdrunk International Plan B Entertainment Sky Studios Scott Free Productions
 הפצה:  HBO Max 
 עורכים:  ניקולה צ'אודורג
 צלמים:  בנג'מין קראצ'ון
 מוזיקה:  כריסטובל טפיה דה ויר
 אורך פרק:  59 דקות
 שידור
 רשת שידור:  HBO Sky Atlantic
 רשת שידור בישראל:  HOT HBO סלקום tv Yes
 תקופת שידור מקורית:  14 בספטמבר 2020 – הווה
 קישורים חיצוניים
 www.hbo.com/the-third-day
 דף התוכנית ב-IMDb
 
היום השלישי (באנגלית: The Third Day) היא מיני-סדרה בריטית-אמריקאית מסוגת דרמה ומתח שנוצרה על ידי התסריטאים דניס קלי ופליקס בארט, ובוימה על ידי הבמאים מארק מונדן ופיליפה לות'ורפ.
מיני-הסדרה מהווה הפקה משותפת בין אולפני "Sky Studios"‏, "Plan B Entertainment" ו-"Punchdrunk", והיא עלתה לראשונה לשידור בארצות הברית ב-14 בספטמבר 2020 ברשת "HBO ובבריטניה ב-15 בספטמבר 2020 ברשת "Sky Atlantic".
תקציר העלילה

מיני-הסדרה מתארת את מסעותיהם האישיים של גבר ואישה המגיעים לאי מסתורי בזמנים שונים.
עלילת מיני-הסדרה מחולקת לשלושה חלקים עם שלושה סיפורים שונים המחוברים זה לזה. החלק הראשון, "קיץ", בבימויו של מארק מונדן, עוקב אחר סאם (בגילומו של ג'וד לאו), אדם הנמשך לאי מסתורי מול חופי בריטניה, שם הוא נתקל בתושבים המקומיים השומרים על מסורותיהם בכל מחיר.
החלק השני, "סתיו", יסופר במהלך אירוע לייב חד-פעמי בלונדון לאחר שידור החלק "קיץ". על פי מפיקי מיני-הסדרה, המופע הוא "אירוע תיאטרוני סוחף וגדול", אירוע הלייב ישודר בצילום רציף אחד שנועד לאפשר לצופי מיני-הסדרה "לעכל את הסיפור בעודו קורה". בחלק השני יופיעו ג'וד לאו וחברים נוספים מצוות השחקנים.
החלק השלישי, "חורף", בבימויה של פיליפה לות'ורפ, עוקב אחר הלן (בגילומה של נעמי האריס), אאוטסיידרית חזקה בעל כוח רצון המגיעה לאי בחיפוש אחר תשובות, אך הגעתה מביאה לקרב שברירי שיכריע את גורלו של האי.
צוות השחקנים והדמויות > ראשי

ג'וד לאו – סאם
קתרין ווטרסטון – ג'ס
ג'ון דאגליש – לארי
מארק לואיס ג'ונס – ג'ייסון
ג'סי רוס – אפונה
ריצ'רד ברמר
פאדי קונסידיין – מר מרטין
אמילי ווטסון – גברת מרטין
נעמי האריס – הלן
ניקו פארקר – אלי
פרייה אלן – קאלי
צוות השחקנים והדמויות > אורח

ויל רוג'רס – דני
פרקים

|  מספר פרק> חלק 1: קיץ |  שם הפרק באנגלית> חלק 1: קיץ |  שם הפרק בעברית> חלק 1: קיץ |  בימוי> חלק 1: קיץ |  כתיבה> חלק 1: קיץ |  תאריך שידור מקורי> חלק 1: קיץ |  רייטינג> חלק 1: קיץ |
| --- | --- | --- | --- | --- | --- | --- |
| 1 | Friday – The Father | יום שישי - האב | מארק מונדן | דניס קלי | 14 בספטמבר 2020 | 0.207 |
| 2 | Saturday – The Son | שבת - הבן | מארק מונדן | דניס קלי | ‏21 בספטמבר 2020 | 0.183 |
| 3 | Sunday – The Ghost | יום ראשון - הרוח | מארק מונדן | דניס קלי | ‏28 בספטמבר 2020 | 0.144 |
חלק 2: סתיו
| ספיישל | Autumn | סתיו | פליקס בראט | פליקס בארט, קאט דוגן ואמילי מיטון | 3 באוקטובר 2020 | – |
חלק 3: חורף
| 4 | Monday – The Mother | יום שני - האם | פיליפה לות'ורפ | קיט דה וואל, דין אולופלין ודניס קלי | 5 באוקטובר 2020 | 0.106 |
| 5 | Tuesday – The Daughter | יום שלישי - הבת | פיליפה לות'ורפ | קיט דה וואל, דין אולופלין ודניס קלי | 12 באוקטובר 2020 |  |
| 6 | Last Day – The Dark | יום אחרון - החושך | פיליפה לות'ורפ | קיט דה וואל, דין אולופלין ודניס קלי | 19 באוקטובר 2020 |  |
הפקה

מיני-הסדרה הוזמנה ביוני 2019, יחד עם הכרזה רשמית כי השחקן ג'וד לאו לוהק לתפקיד הראשי. הבמאי מארק מונדן נשכר למלאכת בימוי שלושת הפרקים הראשונים, שייכתבו על ידי דניס קלי. ביולי, קתרין ווטרסטון, פאדי קונסידיין ואמילי ווטסון לוהקו לצוות השחקנים. נעמי האריס וג'ון דאגליש לוהקו לצוות השחקנים באוגוסט 2019, והבמאית פיליפה לות'ורפ נשכרה למלאכת בימוי שלושת הפרקים האחרונים של הסדרה. התסריטאים קיט דה וואל ודין אולופלין הצטרפו גם הם לכתיבת מיני-הסדרה.
הצילומים החלו ביולי 2019 בבריטניה.
הפצה

מיני-הסדרה התעתדה לעלות לשידור לראשונה בארצות הברית בהפצתה של רשת "HBO" ב-11 במאי 2020, וברשת "Sky Atlantic" ב-12 במאי 2020. באפריל 2020, רשתות "HBO" ו-"Sky" הוציאו את מיני-הסדרה מלוח הזמנים שלהן לאחר שהפקת מיני-הסדרה הושפעה בעקבות התפרצות מגפת הקורונה. לאחר מכן, תאריך עלייתה של מיני-הסדרה נקבע מחדש ל-14 בספטמבר בארצות הברית, ול-15 בספטמבר בבריטניה.
הפרקים הראשונים של החלקים "קיץ" ו"חורף" הוקרנו לראשונה כחלק מתוכנית הפריים טיים של פסטיבל טורונטו שהתקיים ב-11 בספטמבר 2020.
החלק האמצעי, "סתיו", ישודר בשידור לייב בבריטניה ב-"Sky Arts" ובאינטרנט ב-3 באוקטובר 2020.
ביקורות

באתר הביקורות "Rotten Tomatoes", מיני-הסדרה זכתה לציון של 77%, על בסיס 31 ביקורות, עם דירוג ממוצע של 7.2/10. הקונצנזוס כתב כי "עם אווירה מכשפת דיה והופעות כובשות של הכוכבים ג'וד לאו ונעמי האריס, היום השלישי הוא תוספת מסקרנת - אם מוכרת מדי - לסוגת האימה העממית." אתר הביקורות "Metacritic" העניק למיני-הסדרה ציון ממוצע משוקלל של 70 מתוך 100, על בסיס על 11 ביקורות, דבר המציין "ביקורות חיוביות לרוב".
הערות שוליים

↑  Otterson, Joe; Otterson, Joe (August 28, 2019). "Naomie Harris Joins Jude Law in HBO-Sky Limited Series 'Third Day'". Variety. Retrieved July 10, 2020.
↑  White, Peter (July 22, 2020). "'The Third Day': HBO Sets New Premiere Date For Jude Law & Naomie Harris Interactive Drama". Deadline Hollywood. Retrieved July 22, 2020.
1 2  Bley Griffiths, Eleanor (July 22, 2020). "When is The Third Day on Sky Atlantic? What's it about?". Radio Times. Retrieved July 23, 2020.
↑  Gray, Peter. The Third Day. citycountdown.com. Retrieved 27 May 2020.
1 2  "The Third Day". Punchdrunk. Retrieved August 10, 2020.
↑  Jude Law To Star In HBO & Sky Mystery Drama 'The Third Day' From Sky Studios & Plan B Entertainment
↑  Katherine Waterston Circling HBO & Sky's Jude Law Mystery Drama 'The Third Day'
↑  Katherine Waterston, Paddy Considine, Emily Watson board Sky/HBO series 'The Third Day' (exclusive)
↑  Naomie Harris Joins HBO & Sky Mystery Drama 'The Third Day'
↑  'The Third Day': 'Mary Poppins Returns' Star John Dagleish Joins HBO & Sky Mystery Drama
↑  Jude Law starts filming The Third Day
↑  "Limited Series "The Third Day" Debuts May 11, Exclusively on HBO". The Futon Critic. February 12, 2020.
↑  "Sky launches trailer for The Third Day". Advanced Television. March 9, 2020. Retrieved July 23, 2020.
↑  White, Peter (April 3, 2020). "'The Third Day': HBO & Sky Move Immersive Drama To Fall Due To COVID-19 Crisis". Deadline Hollywood. Retrieved July 23, 2020.
↑  Wilner, Norman (September 11, 2020). "TV review: HBO's The Third Day is an experience, all right". Now. Retrieved September 13, 2020.
↑  "The Third Day: Miniseries (2020)". Rotten Tomatoes. Retrieved September 15, 2020.
↑  "The Third Days: Season 1". Metacritic. Retrieved September 15, 2020.
הארי לוטי

| --- | --- |
אין תמונה חופשית
 לידה:  26 באוקטובר 1996 (בן 28) אוקספורד, הממלכה המאוחדת 
 מדינה:  הממלכה המאוחדת 
 עיסוק:  שחקן תיאטרון, קולנוע וטלוויזיה
 מקום לימודים:  דרמה סנטר לונדון  בית הספר למשחק של סילביה יאנג 
 פרופיל ב-IMDb
 
הארי ג'יימס סי. לוטי (באנגלית: Harry James C. Lawtey; נולד ב-26 באוקטובר 1996) הוא שחקן אנגלי, המוכר בעיקר בשל תפקידו בתור רוברט ספירינג בסדרה "התעשייה".
ביוגרפיה

לוטי נולד באוקספורד. הוא בילה חלק מילדותו בצפון המדינה. המשפחה עברה בילדותו לקפריסין שם הוצב אביו. לאחר שחזר לאנגליה, לוטי למד משחק בבית הספר לתיאטרון של סילביה יאנג וסיים את לימודיו בבית הספר למשחק דרמה סנטר בלונדון.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2016 | City of Tiny Lights | צ'רלי בנסון |  |
| 2022 | Benediction | בובי אנדרוז |  |
| 2022 | עיניה התכולות | ארטימס מרקי |  |
| 2024 | ג'וקר: טירוף בשניים |  |  |
| 2025 | Words of War | איליה פוליטקובסקיה |  |
| TBA | לונגבורן | ג'יימס |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2012 | Wizards vs. Aliens | מארק הצעיר | פרק: "Dawn of the Nekross, Part 1" |
| 2013 | נפגעים | ג'יי גרין | פרק: "Away in a Manger" |
| 2018 | מרצ'לה | אנדרו | 3 פרקים |
| 2020 | מכתב למלך | מוריס | 6 פרקים |
| 2020 - הווה | התעשייה | רוברט ספירינג | תפקיד ראשי (2 עונות); 16 פרקים |
| 2022 | רצח לפי הספר | רוברט בלקיסטון | תפקיד ראשי; 6 פרקים |
| 2023 | You & Me | בן | מיני-סדרה |